Case ID: 1150025
Sentence 40: Məhkəmə iclasında şahid qismində dindirilmiş Şahid1 ifadəsində qardaşı Şahid2lə eyni məzmunda ifadə vermiş və həmçinin göstərmişdir ki, xx xxxxxxxx 2019-cu il tarixdə, saat 11 radələrində yaşadığı evin yaxınlığında olan "xeyir-şər” yerində qonşularla domino oynamış, həmin vaxt qardaşı Afərin arvadı Safura ona yaxınlaşaraq Aqşinin özünə nəsə etdiyini bildirmiş, Aqşinin yaşadığı evə gedən zaman evə giriş qapısının bağlı olduğunu görmüş, bir neçə dəfə qapını döyüb Aqşini səsləsə də açan olmamış, məcbur olub binanın blokunun yanından çəpərlənmiş sahədən keçərək mənzilin pəncərəsindən içəri keçmək istəmiş, lakin pəncərənin dəmir barmaqlığı olduğu üçün içəri keçə bilməmiş, Aqşinin onu daha yaxşı eşitməsi üçün pəncərəni sındıran zaman sağ qolu bilək nahiyəsindən kəsilmiş, həmin vaxt Aqşinin evdə paltarını dəyişməsini görmüş, Aqşindən nə baş verdiyini soruşmuş və qapını açmağını deyərək qapıya yaxınlaşmış, qapını döydükdə Aqşin yenə də açmamış, həmin vaxt digər qardaşı Afər pəncərənin dəmir barmaqlıqlarının qıfılını sındırıb, pəncərədən içəri keçib qapını açmış, qapının qarşısında İlhamı qan içində döşəmədə uzanıqlı formada görmüş, tez təcili tibbi yardıma zəng etməyini desə də Aqşin "təcili tibbi yardıma zəng etməyə ehtiyac yoxdur, İlhamın başını kəsmişəm” demiş, bundan sonra polis çağırmağı dedikdə, Aqşin özü polisə gedib təslim olacağını deyərək evdən polis idarəsinə getmək adı ilə çıxmış, bir neçə dəqiqədən sonra qonşusu NazimləSuraxanı RPİ-nin 31-ci PB-nə gedən zaman Aqşini orada görməmişlər və hadisə barədə polisə məlumat vermişlər.